Na temelju članka 31. stavka 5. Zakona o poljoprivrednom zemljištu (Narodne novine broj 20/18, 115/18 i 98/19) i Odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Općine Vladislavci, KLASA: 320-01/22-04/06, URBROJ2158-41-01-22-2 od 23. svibnja 2022., Općinsko vijeće Općine Vladislavci na 15. sjednici održanoj 23. svibnja 2022. godine objavljuje

**J A V N I   N A T J E Č A J**

**za zakup poljoprivrednog zemljišta u vlasništvu Republike Hrvatske**

**na području Općine Vladislavci**

**I.**

Predmet javnog natječaja je zakup poljoprivrednog zemljišta u vlasništvu Republike Hrvatske na području Općine Vladislavci, na području katastarske općine Hrastin, koje je Programom raspolaganja poljoprivrednim zemljištem u vlasništvu Republike Hrvatske za Općinu Vladislavci predviđeno za zakup.

Površine zemljišta koje su Programom raspolaganja poljoprivrednim zemljištem u vlasništvu Republike Hrvatske za Općinu Vladislavci predviđene za zakup, daju se u zakup na rok od 25 godina s mogućnošću produljenja za isto razdoblje.

Poljoprivredno zemljište koje je predmet ovog Natječaja s popisom Proizvodno tehnoloških cjelina (dalje: PTC) i popisom katastarskih čestica koje čine tu PTC, sa kulturama, površinama i početnim zakupninama nalaze se u Prilogu 1. ovog javnog natječaja.

**II.**

Sudionici javnog natječaja za zakup mogu biti fizičke ili pravne osobe koje su do isteka roka za podnošenje ponuda podmirile sve obveze s osnova korištenja poljoprivrednog zemljišta u vlasništvu države, odnosno sve obveze s osnove naknade za gospodarsko korištenje voda i svih javnih davanja, te protiv kojih se ne vodi postupak zbog predaje u posjed poljoprivrednog zemljišta.

Sudionik javnog natječaja za zakup ne može biti fizička ili pravna osoba koja je poljoprivredno zemljište u vlasništvu države dodijeljeno u zakup dala u podzakup ili je njime na drugi način neovlašteno raspolagala.

Zajednička ponuda ponuditelja na natječaju za zakup smatra se nevažećom.

Ako ponuđena zakupnina na javnom natječaju za zakup od strane ponuditelja koji ispunjava natječajne uvjete prelazi dvostruki iznos početne zakupnine, takva ponuda se smatra nevažećom.

**III.**

Pravo prvenstva na javnom natječaju za zakup sukladno članku 36. Zakona o poljoprivrednom zemljištu (Narodne novine broj: 20/18, 115/18 i 98/19 - u daljnjem tekstu Zakon) imaju fizičke i pravne osobe koje su sudjelovale u natječaju sljedećim redoslijedom:

**a)** nositelj obiteljskog poljoprivrednog gospodarstva ili vlasnik poljoprivrednog obrta ili pravna osoba u rangu mikro i malih poduzeća, kojima je poljoprivreda primarna djelatnost, koji je najmanje tri godine do objave javnog natječaja vlasnik ili posjednik stoke, bavi se stočarskom proizvodnjom, ima najmanje tri godine do objave javnog natječaja prebivalište ili sjedište ili proizvodni objekt u funkciji poljoprivredne proizvodnje na području Općine Vladislavci, a ne ispunjava uvjet prosječnog odnosa broja grla stoke i poljoprivrednih površina od najmanje 1,0 ha oranice ili livade po uvjetnom grlu, odnosno najmanje 2,0 ha pašnjaka po uvjetnom grlu, odnosno najmanje 3,3 ha krških pašnjaka po uvjetnom grlu, koji se računa za proizvodnu godinu koja prethodi objavi javnog natječaja

Kada ponuditelj ostvaruje prednost po ovom kriteriju, a proizvodna cjelina za koju se natječe je veća od trenutačnih potreba prema izračunu broja uvjetnih grla po hektaru, ponuditelj se u gospodarskom programu mora obvezati na izjednačavanje potrebnog broja uvjetnih grla u roku od dvije godine od sklapanja ugovora o zakupu. Ponuditelj ne ostvaruje pravo prvenstva po ovom kriteriju za površine koje su za više od 10% veće od njegovih trenutačnih potreba.

Za ponuditelja koji je pravna osoba uzima se u obzir ukupan broj grla stoke i ukupna površina poljoprivrednog zemljišta kojom raspolaže ponuditelj i sve s njim povezane fizičke i pravne osobe.

**b)** dosadašnji posjednik kojem je poljoprivreda primarna djelatnost ako je u mirnom posjedu **na temelju ugovora koji su istekli a sklopljeni su na temelju prije provedenog javnog natječaja,** na temelju ugovora o prioritetnoj koncesiji i na temelju ugovora o privremenom korištenju poljoprivrednog zemljišta u vlasništvu države na temelju mirnog posjeda koji ne može biti kraći od pet godina, sukladno zakonu kojim se propisuje raspolaganje poljoprivrednim zemljištem, a koji je ispunio sve obveze iz ugovora koji je istekao ili dosadašnji posjednik koji je vlasnik višegodišnjeg nasada na zemljištu za koje se raspisuje javni natječaj i u mirnom je posjedu tog zemljišta najmanje pet godina do objave javnog natječaja

**c)** nositelj obiteljskoga poljoprivrednog gospodarstva ili vlasnik poljoprivrednog obrta koji u trenutku podnošenja ponude nije napunio 41 godinu, upisan je u Upisnik poljoprivrednika najmanje tri godine do objave javnog natječaja i koji ima prebivalište ili sjedište ili proizvodni objekt u funkciji poljoprivredne proizvodnje na području Općine Vladislavci najmanje tri godine do objave javnog natječaja

**d)** nositelj obiteljskoga poljoprivrednog gospodarstva koji se bavi poljoprivrednom proizvodnjom kao primarnom djelatnošću upisan u Upisnik poljoprivrednika, ima sjedište ili proizvodni objekt u funkciji poljoprivredne proizvodnje na području Općine Vladislavci najmanje tri godine do objave javnog natječaja

**e)** fizičke ili pravne osobe koje imaju prebivalište ili sjedište ili proizvodni objekt u funkciji poljoprivredne proizvodnje na području Općine Vladislavci najmanje tri godine do objave javnog natječaja

**f)** zadruge i trgovačka društva registrirana za obavljanje poljoprivredne djelatnosti i upisana u Upisnik poljoprivrednika najmanje tri godine do objave javnog natječaja

**g)** fizičke i pravne osobe koje se bave poljoprivrednom proizvodnjom

**h)** ostale fizičke i pravne osobe koje se namjeravaju baviti poljoprivrednom proizvodnjom.

Ako je više osoba iz stavka 1. ove točke u istom redoslijedu prava prvenstva za zakup, prednost se utvrđuje prema sljedećem redoslijedu:

**a)** imaju ekonomsku vrijednost poljoprivrednog gospodarstva između 8000 do 100.000 eura

**b)** pravna ili fizička osoba koja se bavi poljoprivrednom proizvodnjom sljedećim redoslijedom:

1. povrtlarstvom

2. voćarstvom (osim oraha)

3. vinogradarstvom

4. maslinarstvom

**c)** pravna ili fizička osoba koja se bavi sjemenskom proizvodnjom

**d)** obrazovanje iz područja poljoprivrede, veterinarstva i prehrambene tehnologije, a najmanje SSS

**e)** nositelj obiteljskog poljoprivrednog gospodarstva koji je hrvatski branitelj iz Domovinskog rata, ili je dijete smrtno stradalog ili nestalog hrvatskog branitelja

**f)** veći broj članova obiteljskog poljoprivrednog gospodarstva

**g)** dulje vrijeme upisan u Upisnik poljoprivrednika.

**IV.**

Fizička ili pravna osoba ima pravo prvenstva zakupa prema utvrđenom redoslijedu iz točke III. ovog natječaja uz uvjet da prihvati najvišu cijenu koju je ponudio bilo koji od ponuđača koji ispunjava natječajne uvjete.

**V.**

Ponuda na javni natječaj obavezno treba sadržavati: ime/naziv adresu i OIB ponuditelja, PTC za koju se dostavlja ponuda, ponuđenu cijenu za svaku PTC za koju se dostavlja ponuda, gospodarski program za svaku PTC za koju se dostavlja ponuda i popis dokumentacije dostavljen uz ponudu.

**VI.**

Osobe koje sudjeluju u javnom natječaju dužne su sukladno članku 5. Pravilnika o provođenju javnog natječaja za zakup poljoprivrednog zemljišta i zakup za ribnjake u vlasništvu Republike Hrvatske (Narodne novine broj:47/19.) uz ponudu za ispunjavanje uvjeta za ostvarivanje prava prvenstva priložiti dokumentaciju navedenu u tablici 1 koja se nalazi u prilogu ovoga natječaja i čini njegov sastavni dio.

Sudionici javnog natječaja dužni su za sudjelovanje na javnom natječaju priložiti sljedeću dokumentaciju:

– potvrdu Općine Vladislavci o podmirenju svih obveza s osnove korištenja poljoprivrednog zemljišta u vlasništvu države,

– potvrdu Porezne uprave o podmirenju svih obveza s osnove javnih davanja,

– izjavu da se protiv njih na području Republike Hrvatske ne vodi postupak zbog predaje u posjed poljoprivrednog zemljišta ( Obrazac 1),

– izjavu da nemaju duga s osnova korištenja poljoprivrednog zemljišta na području Republike Hrvatske ( Obrazac 1),

– izjava da se osobni podaci iz ponude na javnom natječaju za zakup koriste u daljnjem postupku sklapanja ugovora i vođenja registra evidencije ugovora i naplate po ugovoru ( Obrazac 3).

– gospodarski program korištenja poljoprivrednog zemljišta, na propisanom obrascu koji je sastavni dio natječaja, (Obrazac 5)

Sudionici javnog natječaja za zakup koji su pravne osobe sukladno točki III. 1. a) dužni za sudjelovanje na javnom natječaju uz ponudu, osim dokumentacije iz stavka 2. ove točke, priložiti i izjavu pod punom materijalnom i kaznenom odgovornošću u kojoj navode s njima sve povezane fizičke i pravne osobe

(Obrazac 2).

Sudionici javnog natječaja za zakup poljoprivrednog zemljišta iz stavka 3. ove točke dužni su uz ponudu za ispunjavanje uvjeta za ostvarivanje prava prvenstva priložiti i za s njima povezane fizičke i pravne osobe i dokumentaciju navedenu pod brojem 6., 8. i 9. u tablici 1.

Sudionici javnog natječaja za zakup sukladno točki III. kriterij 1. b) dužni za sudjelovanje na javnom natječaju uz ponudu, osim dokumentacije iz stavka 2. ove točke, priložiti i izjavu pod punom materijalnom i kaznenom odgovornošću u kojoj navode da su ispunjavali gospodarski program iz ugovora temeljem kojeg ostvaruju status dosadašnjeg posjednika za vrijeme trajanja ugovora i nakon isteka ugovora do trenutka raspisivanja natječaja ( Obrazac 4).

Sudionici javnog natječaja za zakup sukladno točki III. 1. b). koji u ugovorima temeljem kojih ostvaruju status dosadašnjeg posjednika nemaju gospodarski program kao sastavni dio ugovora, dužni su za sudjelovanje na javnom natječaju uz ponudu, osim dokumentacije iz stavka 2. ove točke, priložiti i izjavu danu pod punom materijalnom i kaznenom odgovornošću u kojoj navode da su koristili zemljište sukladno odredbama ugovora za vrijeme trajanja ugovora i nakon isteka ugovora do trenutka raspisivanja natječaja ( Obrazac 4).

Pripadajući iznos uvjetnog grla (UG) po pojedinoj vrsti domaće životinje naveden u tablici 2 nalazi se u prilogu ovoga natječaja i čini njegov sastavni dio.

Prosječan broj uvjetnih grla izračunava se na temelju tablice iz prethodnog stavka ove točke, za proizvodnu godinu koja prethodi natječaju, a računa se od 1. siječnja do 31. prosinca.

Kod izračuna prosječnog broja uvjetnih grla i ukupnih površina poljoprivrednog zemljišta ne uračunavaju se površine poljoprivrednog zemljišta za koje ponuditelj ima zaključene ugovore, a predmet su natječaja za zakup.

Potpis na izjavama iz ove točke natječaja ne mora biti ovjeren kod javnog bilježnika.

**VII.**

Maksimalna površina koja se može dati u zakup nekoj osobi iznosi 50,00ha, a uključuje površine državnoga poljoprivrednog zemljišta koje je pojedina fizička ili pravna osoba dobila u zakup po natječajima provedenim od stupanja na snagu Zakona.

**VIII.**

Zakupnina za zakup plaća se godišnje.

Zakupnina za prvu godinu zakupa plaća se u roku od 15 dana od dana uvođenja u posjed u visini razmjernoj razdoblju koje je preostalo do isteka godine, a za svaku slijedeću godinu zakupnina se plaća do kraja prosinca tekuće godine.

Ako je zakupnik u posjedu poljoprivrednog zemljišta, iznos zakupnine za prvu godinu smanjit će se razmjerno plaćenoj zakupnini.

Kod sklapanja ugovora o zakupu ugovorit će se revalorizacija zakupnine sukladno članku 50. stavku 1.i 6. Zakona.

**IX.**

Pri korištenju zemljišnih čestica za koje je u tablici pod „Napomena“ naznačena pripadnost javnom vodnom dobru „Dijelom JVD“, zakupnik poljoprivrednog zemljišta mora uvažavati odredbe Zakona o vodama („Narodne novine“ br. 66/19 i 84/21), koje se odnose na ograničenja prava vlasnika i korisnika zemljišta i posebne mjere radi održavanja vodnog režima (članak 141.)

Ograničenja u korištenju zemljišta koje proizlazi iz odredbi Zakona o vodama označeno je „dijelom JVD“ na zemljišnim česticama poljoprivrednog zemljišta, znači da se nalaze uz vode I., II. Reda ili uz vodne građevine osnovne melioracijske odvodnje i potrebna je rezervacija prostora za inundacijsko područje, odnosno za pojas zemljišta za održavanje, radi potreba upravljanja rizicima od štetnog djelovanja voda.

Obrada poljoprivrednog zemljišta na zemljišnim česticama koje graniče s vodotocima (vode 1. 2. reda) i kanalima osnovne melioracijske odvodnje (kanal 1. i II. Reda) zabranjena je do udaljenosti 5 m od ruba kanala ili korita vodotokova, prema članku 141. Zakona o vodama.

**X.**

Pisane ponude šalju se poštom, preporučeno u zatvorenim omotnicama s naznakom: „Ponuda za zakup poljoprivrednog zemljišta u vlasništvu države, ne otvaraj“ na adresu Općine Vladislavci, Kralja Tomislava 141, 31404 Vladislavci, u roku od 30 dana od dana objave natječaja na oglasnoj ploči i mrežnoj stranici Općine Vladislavci, [www.opcina-vladislavci.hr](http://www.opcina-vladislavci.hr), **a koji teče od 27. svibnja 2022. godine i traje do 27. lipnja 2022.godine.**

Povjerenstvo za zakup i prodaju poljoprivrednog zemljišta u vlasništvu Republike Hrvatske za Općinu Vladislavci (u daljnjem tekstu Povjerenstvo) izvršiti će analizu ponuda dostavljenih na javnom natječaju za zakup u roku do 60 dana od isteka roka za dostavu ponuda.

Javno otvaranje ponuda održat će se **30. lipnja 2022. godine u 12:00 sati**, u prostorijama Općine Vladislavci, na adresi Kralja Tomislava 141, 31404 Vladislavci.

**XI.**

Ponuda je nevažeća i neće se razmatrati ako je: izvan roka, nepotpisana, ne sadrži dokumentaciju iz točke V., dokumentaciju i izjave iz točke VI. ovog javnog natječaja.

Ukoliko se jedan ponuditelj javlja na više PTC koje su predmet natječaja može dostaviti jednu ponudu za sve PTC za koje podnosi ponudu.

Za svaku pojedinu PTC iz ponude navedene u stavku 2. ove točke, ponuditelj mora dostaviti ponuđenu cijenu i gospodarski program. Ostala dokumentacija dostavlja se u jednom primjerku i razmatra se za svaku PTC iz ponude tog ponuditelja.

Povjerenstvo će za ostvarivanje prava prvenstva razmatrati samo dokumentaciju navedenu u točki VI. tablici 1. ovog javnog natječaja.

**XII.**

Odluku o izboru najpovoljnije ponude donosi Općinsko vijeće Općine Vladislavci na prijedlog Povjerenstva za zakup poljoprivrednog zemljišta u vlasništvu Republike Hrvatske za Općinu Vladislavci.

Odluka o izboru najpovoljnije ponude dostavit će se na prethodno mišljenje Osječko-baranjskoj županiji i na suglasnost Ministarstvu poljoprivrede.

O donesenoj odluci iz stavka 2. ove točke obavještavaju se svi sudionici natječaja javnom objavom na oglasnoj ploči i mrežnoj stranici Općine Vladislavci, [www.opcina-vladislavci.hr](http://www.opcina-vladislavci.hr).

Protiv Odluke o izboru najpovoljnije ponude iz stavka 1. i 2. ovog članka, nije dopuštena žalba, niti se može pokrenuti upravni spor. Sudionici javnog natječaja koji smatraju da su povrijeđena pravila javnog natječaja ili iz drugih zakonom predviđenih razloga mogu pred sudom pobijati ugovor o zakupu sklopljen s trećom osobom.

**XIII.**

Nakon dobivenog pozitivnog mišljenja Osječko-baranjske županije i suglasnosti Ministarstva te po sastavljanju nacrta ugovora o zakupu na koji je nadležno županijsko državno odvjetništvo dalo pozitivno mišljenje, općinski načelnik Općine Vladislavci i najpovoljniji ponuđač sklapaju ugovor o zakupu.

Ugovor o zakupu, u dijelu koji se odnosi na cijenu i predaju posjeda, sklapa se kao ovršna isprava sukladno posebnim propisima kojima se uređuje postupak ovrhe te ovlasti i način rada javnog bilježništva.

KLASA: 320-01/22-04/05

URBROJ: 2158-41-01-22-3

Vladislavci, 23. svibnja 2022.

**PREDSJEDNIK**

**OPĆINSKOG VIJEĆA**

Krunoslav Morović, v. r.

**Tablica 1 - rok od 25 godina**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| R.br. | Naziv katastarske općine | PTC broj | Broj katastarske čestice | Način uporabe katastarske čestice (katastarska kultura) | Površina (ha) | jedinična zakupnina (kn/ha) | Početna zakupnina (kn) | Postotak uveć./umanj. | Ukupna visina početne zakupnine (kn) | Napomena |
| 1 | 2 | 3 | 4 | 5 | 6 | 7 | 8 | 9 | 10 |  |
|  |  |  |  |  |  |  | 6\*7 |  | 8+9 |  |
|  | HRASTIN |  | 485 - dio | ORANICA | 1,8000 | 467,00 kn | 840,60 | 0,00 % | 840,60 kn | dijelom JVD, zaštiti pojas |
|  | HRASTIN |  | 485 - dio | ORANICA | 1,8000 | 467,00 kn | 840,60 | 0,00 % | 840,60 kn | dijelom JVD, zaštiti pojas |
|  | HRASTIN |  | 485 - dio | ORANICA | 3,5000 | 467,00 kn | 1.634,50 | 0,00 % | 1.634,50 kn | dijelom JVD, zaštiti pojas |
|  | HRASTIN |  | 485 - dio | ORANICA | 1,8000 | 467,00 kn | 840,60 | 0,00 % | 840,60 kn | dijelom JVD, zaštiti pojas |
|  | HRASTIN |  | 485 - dio | ORANICA | 11,8899 | 467,00 kn | 5.552,58 | 0,00 % | 5.552,58 kn | dijelom JVD, zaštiti pojas |
|  | HRASTIN |  | 485 - dio | ORANICA | 0,1000 | 467,00 kn | 46,70 | 0,00 % | 46,70 kn | dijelom JVD, zaštiti pojas |

**Ukupna površina u natječaju u ha: 20,8899**

**Ukupna početna zakupnina u natječaju u kn: 9.755,58**

Tablica 1

|  |  |  |  |
| --- | --- | --- | --- |
| **R.br.** | **Dokazuje** | **Izvor dokumenta** | **Naziv dokumenta** |
| 1. | Nositelj OPG-a | Podnositelj ponude | Rješenje o upisu u upisnik PG (kopija) |
| 2. | Vlasnik obrta | Podnositelj ponude  Područni ured državne uprave | Rješenje o upisu u upisnik PG (kopija) i Izvod iz obrtnog registra |
| 3. | Pravna osoba | Podnositelj ponude  Nadležni trgovački sud | Rješenje o upisu u upisnik PG (kopija) Izvod iz sudskog registra |
| 4. | Pravna osoba u rangu mikro i malih poduzeća | FINA | BON 1 |
| 5. | Poljoprivreda primarna djelatnost | Područni ured ili ispostava Hrvatskog zavoda za mirovinsko osiguranje (HZMO)  Nadležni trovački sud  Državni zavod za statistiku (DZS) | – Elektronički zapis podataka iz područja radnih odnosa izdan putem web stranica HZMO i/ili sustava e-građani ili potvrda o prijavno-odjavnim podacima evidentiranim u HZMO (fizičke osobe)  – Izvod iz sudskog registra i preslika obavijesti o razvrstavanju poslovnog subjekta prema NKD-u (pravne osobe)«. |
| 6. | Vlasnik ili posjednik stoke | Ministarstvo poljoprivrede putem regionalnih ureda HAPIH-a | Potvrda HAPIH-a ili  Potvrda HAPIH-a i  Kooperantski ugovor (u slučaju uslužnog tova) |
| 7. | Prebivalište, sjedište ili proizvodni objekt | Podnositelj ponude  MUP  Nadležni trgovački sud | Osobna iskaznica (kopija) ili potvrda o prebivalištu, Izvod iz sudskog registra, izvod iz zemljišne knjige ili rješenje o izvedenom stanju za nezakonito izgrađene zgrade ili akt o gradnji ili ugovor o zakupu proizvodnog objekta |
| 8. | Prosječan broj uvjetnih grla za proizvodnu godinu koja prethodi natječaju | Ministarstvo poljoprivrede putem regionalnih ureda | Potvrda Ministarstva poljoprivrede |
| 9. | Površine poljoprivrednog zemljišta koje ponuditelj koristi | Agencija za plaćanje u poljoprivredi, ribarstvu i ruralnom razvoju | Potvrda iz ARKOD upisnika |
| 10. | Dosadašnji posjednik | Podnositelj ponude | Ugovor ili nagodba za višegodišnje nasade |
| 11. | Mlađi od 41 god. | Podnositelj ponude | Osobna iskaznica (kopija) |
| 12. | Datum upisa u upisnik PG | Podnositelj ponude | Rješenje o upisu u upisnik PG |
| 13. | Bavi poljoprivrednom proizvodnjom | Podnositelj ponude | Upisnik poljoprivrednih proizvođača |
| 14. | Ekonomska vrijednost PG | Ministarstvo poljoprivrede putem regionalnih ureda | Potvrda Ministarstva poljoprivrede |
| 15. | Vrsta poljoprivredne proizvodnje | Podnositelj ponude  Ministarstvo poljoprivrede | Gospodarski program  Za sjemensku proizvodnju-rješenje Ministarstva poljoprivrede |
| 16. | Obrazovanje | Podnositelj ponude | Diploma ili svjedodžba |
| 17. | Hrvatski branitelj | Podnositelj ponude | Potvrda ministarstva branitelja |
| 18. | Dijete smrtno stradalog ili nestalog hrvatskog branitelja | Podnositelj ponude | Potvrda ministarstva branitelja |
| 19. | Broj članova OPG-a | Podnositelj ponude | Rješenje o upisu u upisnik PG |

**TABLICA 2**

**Pripadajući iznos UG po pojedinoj vrsti domaće životinje**

|  |  |
| --- | --- |
| **DOMAĆA ŽIVOTINJA** | **UG/DOMAĆOJ ŽIVOTINJI** |
| Goveda starija od 24 mjeseca | 1,0 |
| Goveda starosti od 12 do 24 mjeseca | 0,6 |
| Goveda starosti od 6 do 12 mjeseca | 0,3 |
| Rasplodni bikovi | 1,4 |
| Telad | 0,15 |
| Konji | 1,2 |
| Ždrebad | 0,5 |
| Magarci | 1,0 |
| Pulad | 0,5 |
| Ovce i koze | 0,10 |
| Janjad, jarad | 0,05 |
| Krmače | 0,3 |
| Nerasti | 0,4 |
| Svinje u tovu | 0,15 |
| Odojci | 0,02 |
| Kokoši nesilice | 0,004 |
| Tovni pilići | 0,0025 |
| Purani | 0,02 |
| Kunići i pernata divljač | 0,002 |

**OBRAZAC 1.**

Fizička ili pravna osoba - Podnositelj ponude

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I Z J A V A

Izjavljujem pod punom materijalnom i kaznenom odgovornošću da sam do isteka roka za podnošenje ponuda na Javni natječaj za zakup poljoprivrednog zemljišta u vlasništvu Republike Hrvatske na području Općine Vladislavci, objavljen dana 27. svibnja 2022., na području Republike Hrvatske platio sve obveze s osnova korištenja poljoprivrednog zemljišta u vlasništvu Republike Hrvatske i da se protiv mene ne vode postupci radi predaje u posjed poljoprivrednog zemljišta u vlasništvu Republike Hrvatske.

Ukoliko kao najpovoljniji ponuditelj sklopim ugovor o zakupu po predmetnom natječaju, u cijelosti sam suglasan da se isti raskine ako se utvrdi suprotno od gore navedenog.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis/pečat podnositelja ponude)

**OBRAZAC 2.**

\*\*\*Članak 5. stavak 6. Pravilnika o provođenju javnog natječaja za zakup poljoprivrednog zemljišta i zakup za ribnjake u vlasništvu Republike Hrvatske:

„Povezanim osobama, u smislu Zakona a u odnosu na članak 36. stavak 4. Zakona, smatraju se fizičke i pravne osobe kod kojih jedna osoba (fizička ili pravna) ima većinski vlasnički i/ili osnivački udio ili većinsko pravo odlučivanja u upravi, nadzoru ili kapitalu druge osobe.“

Pravna osoba - Podnositelj ponude

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**I Z J A V A**

Izjavljujem pod punom materijalnom i kaznenom odgovornošću da sam, do isteka roka za podnošenje ponuda na Javni natječaj za zakup poljoprivrednog zemljišta u vlasništvu Republike Hrvatske na području Općine Vladislavci, objavljen dana 27. svibnja 2022. godine:

(\* zaokružiti/zaokružiti i popuniti)

* **POVEZAN** sa slijedećim fizičkim i pravnim osobama:

**ime/naziv osobe OIB adresa\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* **NISAM POVEZAN** sa drugim fizičkim i pravnim osobama.

Ukoliko kao najpovoljniji ponuditelj sklopim ugovor o zakupu po predmetnom natječaju, u cijelosti sam suglasan da se isti raskine ako se utvrdi suprotno od gore navedenog.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis/pečat podnositelja ponude)

**OBRAZAC 3.**

Fizička ili pravna osoba - Podnositelj ponude

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I Z J A V A

Izjavljujem da sam suglasan da se moji osobni podaci iz ponude na Javni natječaj za zakup poljoprivrednog zemljišta u vlasništvu Republike Hrvatske na području Općine Vladislavci, objavljen dana 27. svibnja 2022. godine, koriste u daljnjem postupku sklapanja ugovora i vođenja registra evidencije ugovora i naplate po ugovoru, ukoliko kao najpovoljniji ponuditelj sklopim ugovor o zakupu po predmetnom natječaju.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis/pečat podnositelja ponude)

**OBRAZAC 4.**

Fizička ili pravna osoba - Podnositelj ponude

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**I Z J A V A**

(a) Izjavljujem pod punom materijalnom i kaznenom odgovornošću da sam, do isteka roka za podnošenje ponuda na Javni natječaj za zakup poljoprivrednog zemljišta u vlasništvu Republike Hrvatske na području Općine Vladislavci, objavljen dana 27. svibnja 2022. godine: ispunjavao gospodarski program iz ugovora na temelju kojeg ostvarujem status dosadašnjeg posjednika, za vrijeme trajanja ugovora i nakon isteka ugovora, do trenutka raspisivanja natječaja.

(\* za ugovore kojima je gospodarski program sastavni dio ugovora)

(b) Izjavljujem pod punom materijalnom i kaznenom odgovornošću da sam, do isteka roka za podnošenje ponuda na Javni natječaj za zakup poljoprivrednog zemljišta u vlasništvu Republike Hrvatske na području Općine Vladislavci, objavljen dana 27. svibnja 2022. godine: koristio zemljište sukladno odredbama ugovora za vrijeme trajanja ugovora i nakon isteka ugovora do trenutka raspisivanja natječaja.

(\* za ugovore kojima je gospodarski program nije sastavni dio ugovora i ugovore o koncesiji)

Ukoliko kao najpovoljniji ponuditelj sklopim ugovor o zakupu po predmetnom natječaju, u cijelosti sam suglasan da se isti raskine ako se utvrdi suprotno od gore navedenog.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis/pečat podnositelja ponude)

|  |  |  |
| --- | --- | --- |
| **OBRAZAC 5.**  **GOSPODARSKI PROGRAM ZA JAVNI NATJEČAJ ZA ZAKUP (objavljen** 27. svibnja **2022. godine)** | | |
| OPĆINA/GRAD |  | |
| K.O. |  | |
| K.Č.BR./PTC |  | |
| **PODACI O PONUDITELJU** | | |
| NAZIV PONUDITELJA |  | |
| OIB |  | |
| MIBPG |  | |
| ADRESA |  | |
| KONTAKT OSOBA |  | |
| KONTAKT TEL. |  | |
| KONTAKT E-MAIL |  | |
| OPIS GOPODARSTVA | POVRŠINA POLJOPRIVREDNOG ZEMLJIŠTE KOJE IMA U VLASNIŠTVU U ha |  |
| POVRŠINA POLJOPRIVREDNOG ZEMLJIŠTE KOJE IMA U KORIŠTENJU u ha |  |
| POVRŠINE POD IZGRAĐENIM ILI PLANIRANIM SUSTAVIMA JAVNOG NAVODNJAVANJA |  |
| DOSADAŠNJA VRSTA PROIZVODNJE |  |
| BROJ ČLANOVA ODNOSNO ZAPOSLENIKA |  |
| PRAVNI OBLIK |  |
| VRSTA PROIZVODNJE KOJOM SE NAMJERAVA BAVITI NA ZEMLJIŠTU KOJE JE PREDMET ZAKUPA |  | |
| LOKALITET ZEMLJIŠTA | Udaljenost (km) k.č.br./PTC koja je predmet ponude od prebivališta/sjedišta/proizvodnog objekta |  |
| PODACI O PLANIRANIM INVESTICIJAMA | Objekti, mehanizacija i dr. |  |
| PODACI O NOVOM ZAPOŠLJAVANJU |  | |

**OBRAZAC 6**

**PODNOSITELJ PONUDE:**

*(ime i prezime/naziv)*

*(OIB)*

*(adresa)*

*(kontakt telefon)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**OPĆINA VLADISLAVCI**

Kralja Tomislava 141, Vladislavci

31404 Vladislavci

PREDMET: ***Ponuda za zakup poljoprivrednog zemljišta u vlasništvu Republike Hrvatske***

***na području Općine Vladislavci***

- dostavlja se

Na temelju objavljenog Javnog natječaja za zakup poljoprivrednog zemljišta u vlasništvu Republike Hrvatske

na području Općine Vladislavci *(KLASA: 320-01/22-04/06 URBROJ: 2158-41-01-22-3 od 23.* svibnja *2022. godine)*, podnosim ponudu za zakup poljoprivrednog zemljišta i to:

|  |  |  |  |  |  |
| --- | --- | --- | --- | --- | --- |
| Redni broj | Naziv  katastarske općine | PTC. Br. | Broj  katastarske čestice | Površina (ha) | Ponuđena cijena zakupnine (kn) |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| **UKUPNO** | | | |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto i datum)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis podnositelja)

\*NAPOMENA:

**Za svaku pojedinu proizvodno-tehnološku cjelinu iz ponude, ponuditelj** **mora dostaviti i gospodarski program.**

U gore navedenu tablicu potrebno je upisati podatke o katastarskoj općini, unijeti oznaku proizvodno - tehnološke cjeline (PTC), katastarske čestice, zatim površinu i ponuđenu cijenu zakupnine za svaku pojedinu katastarsku česticu (bez obzira je li dio proizvodno-tehnološke cjeline).

U dnu tablice u redu „UKUPNO“ potrebno je iskazati zbroj površine za sve katastarske čestice te zbroj ukupno ponuđenih cijena za sve katastarske čestice.

Ponuđena cijena ne smije prelaziti dvostruki iznos utvrđene početne zakupnine za pojedinu katastarsku česticu.

Pravilnik o provođenju javnog natječaja za zakup poljoprivrednog zemljišta i zakup za ribnjake u vlasništvu Republike Hrvatske („Narodne novine“ br. 47/19.) članak 7. točka 5. i 6.

1. *Ukoliko se jedan ponuditelj javlja na više PTC/ katastarskih čestica koje su predmet natječaja može dostaviti jednu ponudu za sve PTC/katastarske čestice za koje podnosi ponudu.*
2. *Za svaku pojedinu PTC/katastarsku česticu iz ponude navedene u stavku 5. ovog članka, ponuditelj mora dostaviti ponuđenu cijenu i* ***Gospodarski program.*** *Ostala dokumentacija dostavlja se u jednom primjerku i razmatra se za svaku PTC/katastarsku česticu iz ponude tog ponuditelja.*

DOKUMENTACIJA KOJU PRILAŽEM PONUDI  **(ZAOKRUŽITI):**

1. Nositelj OPG-a (dokaz: kopija Rješenja o upisu u upisnik PG);
2. Vlasnik obrta (dokaz: kopija Rješenja o upisu u upisnik PG i izvod iz obrtnog registra);
3. Pravna osoba (dokaz: kopija Rješenja o upisu u upisnik PG i izvod iz sudskog registra);
4. Pravna osoba u rangu mikro i malih poduzeća (dokaz: BON 1);
5. Poljoprivreda primarna djelatnost (dokaz: Elektronički zapis podataka iz područja radnih odnosa izdan putem web stranice HZMO i/ili sustava e-građani ili potvrde o prijavno-odjavnim podacima evidentiranim u HZMO (fizičke osobe), izvod iz sudskog registra i preslika obavijesti o razvrstavanju poslovnog subjekta prema NKD-u (za pravne osobe);
6. Vlasnik ili posjednik stoke (dokaz: Potvrda HAPIH-a , Potvrda HAPIH-a i Kooperantski ugovor u slučaju uslužnog tova);
7. Prebivalište, sjedište ili proizvodni objekt (dokaz: kopija osobne iskaznice ili potvrda o prebivalištu, izvod iz sudskog registra, izvod iz zemljišne knjige ili rješenje o izvedenom stanju za nezakonito izgrađene zgrade ili akt o gradnji ili ugovor o zakupu proizvodnog objekta);
8. Prosječan broj uvjetnih grla za proizvodnu godinu (dokaz: Potvrda Ministarstva poljoprivrede);
9. Površine poljoprivrednog zemljišta koje ponuditelj koristi (dokaz: Potvrda iz ARKOD upisnika);
10. Dosadašnji posjednik (dokaz: Ugovor);
11. Mlađi od 41 godine (dokaz: Osobna iskaznica);
12. Datum upisa u upisnik (dokaz: Rješenje o upisu u upisnik PG);
13. Bavi se poljoprivrednom proizvodnjom (dokaz: Upisnik poljoprivrednih proizvođača);
14. Ekonomska vrijednost PG (dokaz: Potvrda Ministarstva poljoprivrede);
15. Vrsta poljoprivredne proizvodnje (dokaz: Gospodarski program, za sjemensku proizvodnju rješenje Ministarstva poljoprivrede);
16. Obrazovanje (dokaz: Diploma ili svjedodžba);
17. Hrvatski branitelj (dokaz: Potvrda ministarstva branitelja);
18. Dijete smrtno stradalog ili nestalog hrvatskog branitelja (dokaz: Potvrda ministarstva branitelja);
19. Broj članova OPG-a (dokaz: Rješenje o upisu u upisnik PG);
20. Potvrda Općine Vladislavci o podmirenju svih obveza s osnove korištenja poljoprivrednog zemljišta u vlasništvu države;
21. Potvrda nadležne Porezne uprave o podmirenju svih obveza s osnove javnih davanja;
22. Izjava da se protiv njih na području Republike Hrvatske ne vodi postupak zbog predaje u posjed poljoprivrednog zemljišta (Obrazac 1.);
23. Izjava da nemaju duga s osnova korištenja poljoprivrednog zemljišta na području Republike Hrvatske (Obrazac 1.);
24. Izjava u kojoj se navodi povezanost s fizičkim i pravnim osobama (Obrazac 2.).
25. Izjava da se osobni podaci iz ponude na javnom natječaju za zakup koriste u daljnjem postupku sklapanja ugovora i vođenja registra evidencije ugovora i naplate po ugovoru (Obrazac 3.);
26. Izjava o ispunjavanju gospodarskog programa i korištenju zemljišta sukladno odredbama ugovora (Obrazac 4.);
27. Gospodarski program korištenja poljoprivrednog zemljišta, na propisanom obrascu koji je sastavni dio natječaja (Obrazac 5.).